333 



mente da, at naar Livskraften engang havde dannet de 

 organiske Legemer, stod det i Chemikerens Magt at om- 

 danne dem, men vilkaarligt at danne dem af Stofferne, 

 det laa udenfor menneskelig Evne, det formaaede alene 

 Livskraften. Ja da man lærte at fremstille Cyan og en 

 Mængde af dets Forbindelser af selve Grundstofferne, da 

 Wohler 1828 havde fremstillet Urinstof ad rent uorganisk 

 Vei, forandrede man endnu ikke sin Mening, men foretrak 

 at betragte de første af disse Legemer som uorganiske 

 og at stille det sidste paa Grændsen mellem den uorga- 

 niske og organiske Natur, saa overbevist var man om, at 

 Livskraften og ene og alene Livskraften var istand til at 

 danne organiske Forbindelser. 



I vore Dage har Sagen imidlertid faaet et andet Ud- 

 seende. De mærkelige Opdagelser, der ere skete i denne 

 Henseende i Løbet af de sidste ti Aar, ere allerede tid- 

 ligere kort antydede i dette Tidsskrift (2den Række L 433). 

 Senere (1860) har imidlertid Berthe lo t, den unge franske 

 Chemiker, hvem de skyldes, samlet dem i et større Værk, 

 og det er væsenlig en Gjengivelse af dettes vigtigste 

 Resultater, jeg ved denne Skizze ønskede at give. 



Først vil det være nødvendigt at bestemme Begrebet 

 Synthese, for at man kan være paa det Rene med, hvad 

 Chemien i denne Henseende formaaer, og hvad der ligger 

 udenfor dens Evne. Et Stykke Granit vil man hurtigt see, 

 bestaaer af flere uensartede Bestanddele: en ofte hvid, 

 ofte farvet krystallinsk Masse , bekjendt under Navnet 

 Feldspath, blanke, glimrende Blade, som Mineralogen kal- 

 der Glimmer, og sexkantede , farveløse Naale, den Form, 

 hvori Qvartsen i Almindelighed fremtræder. Disse Granit- 

 tens nærmere Bestanddele kunne ad mechanisk Vei skilles 

 fra hverandre. Hver af dem formaaer Chemikeren igjen 



